《青玉案 美人手》
清代·沈谦

柔荑腻滑明如雪。曾得见、湘帘揭。巧弄机关春意泄。

轻翻小镜，暗题密字，蓦把魂灵捏。

泪珠弹尽相思血。倦抵牙龈自微齧。绣带慵拈人代结。

玉筝弦断，翠奁脂冷，重杀针儿铁。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。